Die evangelisch Kirch isch des wohl am meiste besuecht Bauwerch vun Ihringe. Die kunstvolle Glasfenster sin e Bsuech wert. Vili Bsuecher füehle sich an de Mark Chagall erinneret. Aber Entwurf un Herstellig het dr Glaskinstler Valentin Feuerstein üs Neckarsteine 1975/76 besorgt. D'Fenster verzelle elementari Gschichte üs dr Bible. Im  Nordschiff finde sich zehe aldtestamentlichi Theme vun dr Schepfig bis zue dr Prophete. Im Sidschiff sin die zwelf Evangeliefenster zu betrachte. Im estliche Chorruum zeigt sich s'Trinitätsfenster, während zwei Grossfenster mit Darstellige üs dr Offebarig sich uf dr westliche Empore befinde. D'Kirch isch dagsyber uf. E gleine Kirchefüehrer lit üs.